1. sz. melléklet

# PÁLYÁZATI FELHÍVÁS

**Szombathely Megyei Jogú Város Önkormányzata Közgyűlése**

a közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**A PÁLOS KÁROLY SZOCIÁLIS SZOLGÁLTATÓ KÖZPONT ÉS GYERMEKJÓLÉTI SZOLGÁLAT**

**INTÉZMÉNYVEZETŐ (magasabb vezető)**

beosztás betöltésére.

**A közalkalmazotti jogviszony időtartama:**

Határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 2021. 01.01.- 2025.12.31.-ig szól.

**A munkavégzés helye:**

Vas megye, 9700 Szombathely, Széll K. u. 4.

**A beosztáshoz tartozó, illetve a vezetői megbízással járó lényeges feladatok:**

Magasabb vezetői beosztáshoz tartozó feladatok: A hatályos jogszabályi előírások betartásával a Pálos Károly Szociális Szolgáltató Központ és Gyermekjóléti Szolgálat működtetése. Magasabb vezetői feladatok ellátása. A feladatellátáshoz szükséges személyi-tárgyi feltételek biztosításáról való gondoskodás.

Beosztotti munkakör: A Pálos Károly Szociális Szolgáltató Központ és Gyermekjóléti Szolgálat feladatkörével összefüggő feladatok ellátása.

**Jogállás, Illetmény és juttatások:**

A jogállásra, az illetmény megállapítására és a juttatások minimális összegére a közalkalmazottak jogállásról szóló 1992. évi XXXIII. törvény, valamint a végrehajtásáról rendelkező, a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet rendelkezései az irányadóak.

Magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll vagy a megbízással egyidejűleg közalkalmazott munkakörbe kinevezhető.

**Pályázati feltételek:**

* magyar állampolgárság;
* 18. életév betöltése;
* büntetlen előélet; a pályázó nem áll a Kjt. 20. § (2) bekezdés d) pontjában valamint a 20. § (2d) bekezdés a) pontjában meghatározottak miatti büntetőeljárás hatálya alatt;
* a pályázó nem áll a Btk. 52. § (3) bekezdése szerinti foglalkozástól eltiltás hatálya alatt;
* a pályázó nem áll a Kjt. 20. § (2d) bekezdés a) pontjában meghatározott bűncselekmények elkövetése miatt kényszergyógykezelés alatt;
* a pályázóval szemben nem szabtak ki a Kjt. 20. § (2d) bekezdés a) pontjában meghatározott szándékos bűncselekmény miatt végrehajtandó szabadságvesztést, közérdekű munkát vagy pénzbüntetés, továbbá végrehajtásában felfüggesztett szabadságvesztést.
* Képesítési feltétel: A Kjt. 23. § (1) bekezdése szerint magasabb vezető – a 90. §-ban foglalt kivétellel – csak felsőfokú iskolai végzettséggel rendelkező közalkalmazott lehet. A magasabb vezetői megbízások körét, továbbá a megbízás feltételeit a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet (a továbbiakban: Vhr.) határozza meg. A Vhr. 3. § (3) bekezdése szerint a magasabb vezető beosztásra történő megbízás feltétele legalább 5 év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat;
* a három hónapos próbaidő kikötésének vállalása (amennyiben a pályázó részére próbaidő kikötése kötelező).
* vagyonnyilatkozat-tételi eljárás lefolytatása
* szociális szakvizsga, vagy a pályázó nyilatkozata arról, hogy vállalja a megbízását követő 2 éven belül annak megszerzését.

**A pályázat elbírálásánál előnyt jelent:**

* vezetői gyakorlat és a szociális szakvizsga megléte.

**Elvárt kompetenciák:**

* önálló, gyors, precíz munkavégzési képesség; nagyfokú terhelhetőség; kiváló kommunikációs és problémamegoldó készség.

**A pályázat részeként benyújtandó iratok, igazolások:**

* részletes szakmai önéletrajz, amely igazolja az 5 év szakmai gyakorlat meglétét;
* az álláshely betöltéséhez szükséges végzettség, szakképzettség meglétét, továbbá, amennyiben nyelvvizsgával rendelkezik az idegennyelv-tudást igazoló okmány(ok) másolata;
* a Pálos Károly Szociális Szolgáltató Központ és Gyermekjóléti Szolgálat fejlesztésre, vezetésére vonatkozó program;
* a szociális szakvizsga letételének igazolását, vagy nyilatkozatot arról, hogy a pályázó a szociális szakvizsga letételének kötelezettségét vállalja,
* 90 napnál nem régebbi hatósági erkölcsi bizonyítvány a büntetlen előélet, valamint annak igazolására, hogy a pályázó a Kjt. 20. § (2) bekezdés d) pontjában foglalt büntetőeljárások hatálya alatt nem áll, továbbá annak igazolására, hogy a pályázó nem áll foglalkozástól eltiltás hatálya alatt,
* a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul;
* a pályázó nyilatkozata arról, hogy a vagyonnyilatkozat-tételi eljárás lefolytatását vállalja;
* a pályázó nyilatkozata arról, hogy amennyiben próbaidő kikötése kötelező, úgy 3 hónapos próbaidő kikötését vállalja;
* a pályázó nyilatkozata arról, hogy a személyes meghallgatása, valamint a pályázatának elbírálása a bizottság, továbbá a közgyűlés nyilvános ülésén történhet-e, vagy kéri a zárt ülés tartását;
* a pályázó nyilatkozata arról, hogy az adatkezelési tájékoztatót megismerte, és adatai kezeléséhez hozzájárul, valamint, hogy nem áll fenn vele szemben a Kjt. szerinti összeférhetetlenség;
* A 257/2000. (XII.26.) Korm. rendelet 1/A. § (7) bekezdés e) pontja szerinti nyilatkozat.

**A munkakör betölthetőségének időpontja:**

A munkakör legkorábban 2021. január 1. napjától tölthető be.

**A pályázat benyújtásának határideje:** 2020. október 30. 12:00 óra (postai úton való benyújtás esetén is)

A pályázati kiírással kapcsolatosan további információt az Egészségügyi és Közszolgálati Osztály vezetője nyújt, a 94/520-270-es telefonszámon.

**A pályázat benyújtásának módja:**

* Postai úton, a pályázatnak Szombathely Megyei Jogú Város Önkormányzata Közgyűlésének címezve a 9700 Szombathely, Kossuth Lajos utca 1-3. (Szombathely Megyei Jogú Város Polgármesteri Hivatal) címre történő megküldésével. Kérjük a borítékon feltüntetni a pályázati adatbázisban szereplő azonosító számot: …./2020.; valamint a munkakör megnevezését: Pálos Károly Szociális Szolgáltató Központ és Gyermekjóléti Szolgálat intézményvezető beosztás betöltésére vonatkozó pályázat.
* Személyesen: az Egészségügyi és Közszolgálati Osztály vezetője részére (9700 Szombathely, Kossuth Lajos utca 1-3. 3. emelet 315. számú iroda)

**A pályázati eljárás, a pályázat elbírálásának módja, rendje:**

A Kjt. 20/A. § (6) bekezdése alapján jogszabály eltérő rendelkezése hiányában magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója. A kinevezési, megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő hatvan napon belül, vagy első ülésén, ha e jogot testület gyakorolja, dönt a közalkalmazotti jogviszony létesítéséről, illetve a vezetői megbízásról.

A pályázók a bizottsági meghallgatás időpontjáról a Bizottság ülését megelőző 5 nappal írásban értesítést kapnak. A kiíró a pályázat eredménytelenné nyilvánításának jogát fenntartja.

**A pályázat elbírálásának határideje:** 2020. november 30.

**A pályázati felhívás közzétételének helye, ideje.**

* https://kozigallas.gov.hu – 2020.szeptember 30.
* Szombathely Megyei Jogú Város honlapja ([www.szombathely.hu](http://www.szombathely.hu/)) – 2020.szeptember 30.
* Szombathely Megyei Jogú Város Polgármesteri Hivatala hirdetőtáblája – 2020.szeptember 30.

**Szombathely, 2020. szeptember „ ”**

**/: Dr. Nemény András :/**  Polgármester